**ο Κρυφός Θαυμαστής (the Shy Swain)**

Ύστερα από το άνοιγμα της διαθήκης της γιαγιάς Ευθαλίας, η δισέγγονή της, Θεώνη βρίσκεται στο σπίτι που της κληροδότεισε, το οποίο τοποθετείται σε ένα γραφικό χωριό. Η νέα αποφασίζει να μείνει σε αυτό το σπίτι, λόγω της άσχημης ψυχολογικής κατάστασής της. Θέλει να ξεφύγει από την προηγούμενη ζωή της και να κάνει ένα νέο ξεκίνημα στο σπίτι που της αφήνει η προγιαγιά της, της οποίας είχε φοβερή αδυναμία.

Η κοπέλα αναπολεί τις παιδικές της αναμνήσεις, τις διακοπές που έκανε στο χωριό με την γιαγιά της, ψηλαφίζοντας τα πράγματα που βρίσκει στο σπίτι. Το βράδυ κοιμάται στο υπνοδωμάτιο που κοιμόταν μικρή, παρέα με την γιαγιά της. Το πρωί με τις πρώτες ακτίνες φωτός, ανοίγοντας το παράθυρό για ν’απολαύσει την πρωινή αύρα, ακουμπισμένη στο περβάζι, την περιμένει μια έκπληξη… ένα τριαντάφυλλο!

Από εκείνη τη στιγμή αρχίζει να αναρωτιέται τι συμβαίνει, ποιός μπορεί να το έχει αφήσει, για ποιο λόγο και γιατί στο παράθυρό της. Το αξιοπερίεργο είναι πως κανείς δεν έχει ενημερωθεί την άφιξή της στο χωριό ακόμη.

Το επόμενο πρωί η Θάλεια χαιρετά τους γείτονες, και τους ρωτάει μήπως χθες παρατήρησαν καμιά ύποπτη κίνηση ή κανέναν περαστικό κοντά στο σπίτι της. Κανείς όμως δεν έχει δει ή παρατηρήσει το παραμικρό. Η αναζήτηση συνεχίζεται ρωτώντας γιαγιάδες στο υπόλοιπο χωριό, παππούδες στα καφενεία, παρέες νέων που συζητάνε στις πλατείες και άλλους σε διάφορα γραφικά σημεία.

Οι μέρες, συνεχίζουν με το ίδιο σκηνικό: κάθε πρωί, ένα τριαντάφυλλο καλημερίζει την Θεώνη στο παράθυρο του υπνοδωματίου της. Η κοπέλα αρχίζει και τρομάζει, πιστεύοντας πως κάποιος παίζει μαζί της, κάνοντάς της μια κακόγουστη φάρσα. Στο μεταξύ, συγχρόνως, οι θεατές παρακολουθούν και σκηνές από το παρελθόν, παράλληλες σκηνές του παρελθόντος-παρόν με την γιαγιά της και από την αναζήτηση του άγνωστου θαυμαστή.

Ένα μήνα μετά, έχοντας μαζέψει 28 τριαντάφυλλα (όσα και τα χρόνια της Θάλειας), η πόρτα χτυπάει και ο οικογενειακός δικηγόρος εμφανίζεται με έναν φάκελο στα χέρια του. Της παρουσιάζει ένα έγγραφο, το οποίο έπρεπε να παρουσιάσει στη νέα την συγκεκριμένη ημερομηνία, πράγμα που είχε ζητήσει η προγιαγιά στην διαθήκη της. Εκείνη, με έκπληξη ανακαλύπτει πως ο πραγματικός πατέρας της μάνας της και όχι ο νόμιμος, άφηνε κάθε πρωί ένα λουλούδι στο παράθυρο της γιαγιάς Ευθαλίας, πριν φύγει για το χωράφι. Μια ρομαντική ιστορία όπου αποκάλυπτε τον κρυφό, παράνομο έρωτα που ζούσε η προγιαγιά της με κίνδυνο την ζωή της αλλά και του φτωχού ερωμένου της. Με την εισβολή όμως των Ιταλών, στον πόλεμο του ’40, ο πραγματικός της προπάππους πεθαίνει αιφνίδια. Το πνεύμα του παππού, εγκλωβισμένο ανάμεσα στον κόσμο μας και τον κόσμο των νεκρών, συνεχίζει ν’αφήνει το λουλουδικό στο παραθύρι της αγαπημένης της.